هاجوب اصلانيان

هاجوب اصلانيان Hagop
مهندس ديكور ومناظر مصرى فى السينما المصرية. قام بعمل ديكورات ومناظر لاكتر من 40 فيلم مصرى فى الفتره من سنة 1942 لغاية سنة 1957.

اسمه الحقيقى هو يعقوب كيفورك بن مارديروس بعتانيان المولود فى اسكندريه فى 18 نوفمبر1917. و بعد ما تلقى علومه لحد نهاية المرحلة الثانوية فى المدرسة الأرمنية سافر الى ايطاليا  و دخل بكلية الفنون الجميلة فى البندقية.

حصل على الدبلوم سنة 1940 و كان ينوى البقاء فى ايطاليا والشغل فى مجال السينما مصمم للديكور. لكن ظروف الحرب العالميه التانيه اضطرته للرجوع لقاهرة فدخل ستوديو ناصيبيان. ولاحظ أن الطريقة المعتمدة لتنفيذ ديكورات الأفلام تستغرق زمن طويل، فاقترح عليهم فكرة جديدة تختزل الفترة دى وتوفّر الكتير من المصاريف اللى بتنفق من دون فائدة. وبناء عليه اعتُمد مهندس للديكور فى الأفلام.

كان فيلم "الشريد" أول فيلم صمم له هاجوب أصلانيان الديكور سنة 1942. و كان كمان أول فيلم يخرجه هنرى بركات، وفيه كان الماكيير هو حلمى رفله! واستمر يصمم الديكورات فى الأفلام المصرية لغاية سنة 1957،  مجموع أفلامه حوالى خمسين فيلم، منها "البؤساء" و"العيش والملح" و"فى الهوا سوا" و آ خرها "انت حبيبي" من اخراج يوسف شاهين وبطولة فريد الأطرش. والى جانب الديكور أنتج فيلم عنوانه "مغامرات اسماعيل ياسين" و هو من بطولة شادية وكمال الشناوى و اسماعيل ياسين، أخرجه يوسف معلوف.

وفى فترة اقامته فى القاهرة عمل هاجوب أصلانيان مصمم للمناظر فى أفلام عالمية صُوّرت فى مصر منها "يوسف واخوته" اللى أخرجه وليم ديترله لحساب شركة كولومبيا سنة 1954 وقامت ريتا هيوارث ببطولته. ومنها كمان فيلم "بلاد الفراعنة" اللى أنتجته شركة بارامونت سنة 1955 و أخرجه هيوارد هوكس. و فى سنة 1958 زار لبنان و كان له لقاء مع الرئيس كميل شمعون اللى أقنعه بالبقاء فى بيروت، و كانت الاستعدادات قائمة علشان افتتاح البث التلفزيونى فى لبنان. بناء عليه تعاقد هاجوب أصلانيان مع "شركة التلفزيون اللبنانية" اللى ابتدت الارسال سنة 1959.

ومن انطلاقة التلفزيون فى لبنان صمم هاجوب ديكورات كل البرامج والمسلسلات التمثيلية لغاية اعتزاله. و أعماله فى ده المجال لا تحصى، لكن على سبيل المثال مسلسلات "أخوت شاناي"، "البؤساء"، "حكمت المحكمة"، "المشوار الطويل".

فى نص الستينات  تعاون فى أعمال تلفزيونية ومسرحية وسينمائية. ومن ديكوراته الرائعة فى مسلسل "المشوار الطويل" . لم يصدق  واحد من من المشاهدين وقتها أن الحارة والمقهى والبيوت هيا ديكورات صممها و أشرف على تنفيذها فى الاستوديو هاجوب أصلانيان.لكن لحد السفينة وكاراج العربيات كمان و فى المسرح صمم هاجوب أصلانيان ديكور مغناة "الفنون جنون" و كانت من بطولة المطربة صباح واخراج برج فازليان .

كمان صمم ديكور فيلم "الحب الكبير" اللى اتصور فى بيروت من بطولة فريد الأطرش و فاتن حمامه و كان من اخراج بركات. كمان ساهم فى تصميم المناظر للمشاهد اللى التقطت فى لبنان لفيلم "24 Hours to kill" و هو من بطولة النجم المعروف ميكى رونى وشارك فيه بالتمثيل من لبنان: ناديا جمال وشكيب خوري.

كان هاجوب أصلانيان وسيم و أنيق يصلح علشان يكون ممثل، و كان يجيد خمس لغات: الأرمنية والعربية والفرنسية والايطالية والانكليزية. و كان صديق حميم لفريد الأطرش و هو صمم ديكورات بيتيه فى القاهرة وبيروت. و كانت وفاته فى بيروت فى ديسمبر 1992 عن 75 سنه.

 فيلموجرافيا 
عمل ديكور ل40فيلم مصرى منهم :

انت حبيبى
1957 - فيلم
(مهندس الديكور)

ايام وليالى (فيلم)
1955 - فيلم
(مهندس الديكور)

خليك مع الله
1954 - فيلم
(مهندس المناظر)

رساله غرام (فيلم)
1954 - فيلم
(مهندس الديكور)

تاكسى الغرام
1954 - فيلم
(مهندس الديكور)

الحموات الفاتنات
1953 - فيلم
(مهندس المناظر)